Միխայիլ Չուլակի (կոմպոզիտոր)

**Միխայիլ Չուլակի** (, ), խորհրդային կոմպոզիտոր, երաժշտա-հասարակական գործիչ, ուսուցիչ, պրոֆեսոր։ 1955-1970 թվականներին եղել է Մեծ թատրոնի տնօրեն։ ՌԽՖՍՀ ժողովրդական արտիստ (1969), երկրորդ աստիճանի Ստալինյան երեք մրցանակների դափնեկիր (1947, 1948, 1950):

## Կենսագրություն
Ծնվել է 1908 թվականի նոյեմբերի 6-ին (19) Սիմֆերոպոլում՝ Սիմֆերոպոլի շրջանային դատարանի դատավոր Իվան Չուլակի ընտանիքում։

1931 թվականին ավարտել է Նիկոլայ Ռիմսկի-Կորսակովի անվան Սանկտ Պետերբուրգի կոնսերվատորիայի Վլադիմիր Շչերբաչովի դասարանը։ 1937-1939 թվականներին եղել է Լենինգրադի ֆիլհարմոնիկ նվագախմբի տնօրեն և գեղարվեստական ղեկավար։ ԽՍՀՄ մշակույթի նախարարությունում, ԽՍՀՄ Կոմպոզիտորների միությունում և ՌԽՖՍՀ Քննչական կոմիտեում զբաղեցրել է մի շարք պատասխանատու պաշտոններ։ 1943 թվականից եղել է Խորհրդային Միության կոմունիստական կուսակցության անդամ։

1955-1970 թվականներին (ընդմիջումով) եղել է Մեծ թատրոնի տնօրեն ու գեղարվեստական ղեկավար։ Կազմակերպել է թատերախմբի առաջին շրջագայությունները արտասահման և առաջին փոխադարձ հյուրախաղերը Լա Սկալա թատրոնի հետ, որոնք շարունակական դարձան ռուսական երաժշտական թատրոնի համար։

1962 թվականից եղել է Մոսկվայի Չայկովսկու անվան պետական կոնսերվատորիայի պրոֆեսոր։

Եղել է ՌԽՖՍՀ 6-րդ և 7-րդ գումարման Գերագույն խորհրդի պատգամավոր։

Մահացել է 1989 թվականի հունվարի 29-ին։ Թաղված է Մոսկվայի Վվեդենսկի գերեզմանատանը։

### Ընտանիք
* Առաջին կին` Ելենա Չուլակին (1908-1988), նկարիչ, գրաֆիկ, փորագրիչ։
** Որդի՝ Միխայիլ Չուլակի, գրող։
* Երկրորդ կին` Օլգա Լավրենտևնա (առաջին ամուսնությունից՝ Աշկենազի), առաջին անգամ ամուսնացել է կոմպոզիտոր Աբրահամ Աշկենազի հետ (1895—1983)։
** Խորթ տղան (որին մեծացրել և որի հետ միասին ապրել է մինչև կյանքի վերջ)՝ Վիկտոր Աշկենազի (ծնվ․ 1940 թվականին), գրական թարգմանիչ, «Արտասահմանյան գրականություն» ամսագրի խմբագիր։

## Ստեղծագործություն
Մի քանի բալետների հեղինակ («Երևակայական փեսացուն», «Պատանեկություն», «Երկու աստվածների ծառան», «Տերտերի և նրա Բալդի ծառայի հեքիաթը»)։

Սերգեյ Պրոկոֆևի երաժշտության հիման վրա, որը գրվել էր Ս. Էյզենշտեյնի «Իվան Ահեղը» ֆիլմի համար, կազմել է համանուն բալետ, որը 1975 թվականին բալետմեյստր Յուրի Գրիգորևիչի կողմից ներկայացվել է Մեծ թատրոնում։

## Մատենագրություն
«Սինֆոնիկ նվագախմբի գործիքները» (ռուս.՝ Инструменты симфонического оркестра) գրքի հեղինակ, որը մի քանի անգամ վերահրատարակվել է։ Միխայիլ Չուլակին նաև հումորային հիշողությունների հեղինակ է. «Ես եղել եմ Մեծ թատրոնի տնօրեն» (ռուս.՝ Я был директором Большого театра):

## Մրցանակներ և պարգևներ
* 1947՝ Ստալինյան 2-րդ աստիճանի մրցանակ , № 2 սիմֆոնիայի համար
*1948՝ Ստալինյան 2-րդ աստիճանի մրցանակ, 1946 թվականին Միխայլովսկի թատրոնում բեմադրված Կառլո Գոլդոնիի «Ենթադրյալ փեսացուն» բալետի համար։
*1950՝ Ստալինյան 2-րդ աստիճանի մրցանակ, 1949 թվականին Միխայլովսկի թատրոնում բեմադրված «Պատանեկություն» (1947) բալետի համար։
*1963՝ ՌԽՖՍՀ վաստակավոր արտիստ։
*1969՝ ՌԽՖՍՀ ժողովրդական արտիստ։

## Ծանոթագրություններ

## Արտաքին հղումներ
* 
* Чулаки М. Я был директором Большого театра. — М: Музыка, 1994. 135 с.; ил., ISBN 5-7140-0469-8

Կատեգորիա:Կոմպոզիտորներ այբբենական կարգով
Կատեգորիա:Խորհրդային կոմպոզիտորներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ստալինյան մրցանակի դափնեկիրներ
Կատեգորիա:Սանկտ Պետերբուրգի կոնսերվատորիայի շրջանավարտներ
Կատեգորիա:ԽՍՀՄ կոմպոզիտորների միության անդամներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Խորհրդային հուշագիրներ
Կատեգորիա:Խորհրդային մանկավարժներ
Կատեգորիա:Խորհրդային հասարակական գործիչներ
Կատեգորիա:ԽՄԿԿ անդամներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Խորհրդային ակադեմիական երաժիշտներ